Cumulus congestus pileus

En pileus (Latin for kappe) eller kappesky er en horisontal sky som kan oppstå over godt utviklede cumulusskyer, vanligvis cumulus congestus eller cumulonimbus calvus, og får det til å se ut som om cumulusskyen har en «hette», «kappe» eller «sydvest». Disse skyene endrer raskt form. De oppstår ved at kraftig vertikal luftstrøm, gjerne 30-50 km/t, fører fuktig luft raskt oppover, og får luften til å kondensere. Dermed er de vanligvis et tegn på at cumulusskyen er i ferd med å utvikle seg til en fullt utviklet cumulonimbussky (bygesky) pga. de kraftige vertikale bevegelsene i skyen. De tyder således på at intens nedbør, kanskje også torden, er i vente.


Skyene som får disse kappeskyene over seg, blir gjerne kalt «-sky med kappe» eller «-sky med pileus», for eksempel «en cumulonimbussky med pileus». 

 Eksterne lenker 
 En samling med forskjellige typer cumulonimbusskyer .

Kategori:Skytyper